
Narva - Tõrvajõe kergliiklustee detailplaneeringu vastuvõtmine ja avaliku väljapaneku korraldamine 
1. Asjaolud ja menetluse käik

Narva Linnavolikogu 29.01.2009 otsusega nr 6 on algatatud Narva - Tõrvajõe kergliiklustee detailplaneering.   
Käesoleva detailplaneeringu  koostamise eesmärk on rajada Pähklimäe linnaosas algusega Rahu tänava algusest kuni Narva linna piirini Tallinna maanteega paralleelsele alale jalgratturitele, rulluisutajatele ja jalakäijatele kergliiklustee ning nimetatud teema alale jäävate kruntide ümberkruntimine ning moodustavate teema alla jäävate kruntide sihtotstarbe määramine transpordimaaks. Samuti on detailplaneeringu eesmärgiks lahendada planeeritava maa-ala heakorrastus, haljastus, juurdepääsuteed, liikluskorraldus ja vajalikud tehnovõrgud. Uus kergliiklustee Narva linna ja naaberasulate vahel soodustab majandusliku ja keskkonnaalase tasakaalu püsimist regioonis. Samuti võimaldab planeeritav tee kaupade ja teenuste vahetust väiksema aja- ning rahakuluga. Kvaliteetsed ühendused võimaldavad omakorda inimeste elamajäämist olemasolevatesse asulatesse.
Narva - Tõrvajõe kergliiklustee detailplaneering teeb ettepaneku moodustada 1 tee- ja tänavamaa sihtotstarbega krunt pindalaga 31985 m2 ja maa sihtotstarbega tee- ja tänavamaa. 
Detailplaneering on koostatud vastavuses Planeerimisseaduse ja lähteülesande nõuetega. 10.06.2009 Narva Linnavalitsuse Arhitektuuri- ja Linnaplaneerimise Amet kooskõlastas OÜ Projekteerimiskeskus poolt koostatud Narva - Tõrvajõe kergliiklustee detailplaneeringu.  
Käesolev detailplaneering teeb  ettepaneku  muuta Narva linna kehtivat üldplaneeringut, sest üldplaneeringus pole kajastatud planeeritavat kergliiklusteed, vaid sellele maa-alale on ette nähtud rajada transiittee.  
2. Õiguslikud alused  
Vastavalt kohaliku omavalitsuse korralduse seaduse §22 lõikele 2, Planeerimisseaduse §11 lõikele 2, §18 lõikele 1, lõike 2 punktile 2, lõikele 6 ja lõike 7 punktile 2, § 19 punktile 1 ja Narva Linna ehitusmääruse §10 kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
3. Otsus

3.1. Võtta vastu Narva - Tõrvajõe kergliiklustee detailplaneering ja suunata avalikule väljapanekule.
3.2. Narva linna Arhitektuuri- ja Linnaplaneerimise Ametil  avaldada otsus ajalehes, milles Narva linn avaldab ametlikke teadaandeid.
3.3. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4. Rakendussätted
4.1. Otsus jõustub teatavakstegemisest.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

